Gasser M1870
Gasser M1870 je bio revolver koji se od 1870. do 1898. koristio kao standardni pištolj austro-ugarske vojske. Sadržavao je doboš sa 6 metaka i koristio metak kalibra 11,2X29,55 mm sa čahurom punjenom crnim barutom. Smatrao se jednim od najsigurnijih revolvera za upotrebu, odnosno nije mogao nehotično opaliti prilikom nošenja. Sa druge strane, austro-ugarske vojne vlasti su smatrale kako je pretežak, te je godine 1876. napravljena nova verzija, poznata kao Gasser-Kropatschek M1876 u kojoj je glavna novina bio manji kalibar od 9mm, koji je znatno smanjio težinu. Uspkros toga, austro-ugarske vlasti su držale kako su M1870 i M1876 inferiorni revolverima drugih vojski, te je zato 1898. uveden novi model poznat kao Rost-Gasser M1898. Usprkos toga, i kasnijem uvođenju poluautomatskih pištolja, Gasser M1870 se zadržao u upotrebi u dijelu jedinica te koristio u Prvom svjetskom ratu; posebno je popularan bio među pripadnicima tzv. Jagdkommandosa, odnosno austro-ugarskog ekvivalenta njemačkih jurišnih trupa koji su, usprkos težine, cijenili mogućnost da neprijatelje u bliskoj borbi likvidiraju s jednim ispaljenim metkom.

Godine 1910. je Gasser M1870 ušao u masovnu upotrebu u Kraljevini Crnoj Gori, nakon što je kralj Nikola I donio ukaz kojim se, u svrhu očuvanja milicijskog karaktera crnogorskih oružanih snaga, svaki njegov podanik obavezuje posjedovati vatreno oružje kod kuće. Veliki dio potražnje je ispunila Gasserova tvornica sa verzijom Gasser M1870, a ista je postala i standardno oružje redovnog dijela crnogorske vojske.

Revolveri